**Pomul, a doua variantă**

*Grigore Vieru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

„Şi nu te am la îndemână

 Decât pe tine, poezie.”

 Grigore Hagiu

Aţi văzut pom

Să nu aibă rădăcini?

Pom care să nu înflorească

Pentru că, vezi bine,

Are alte griji, mai de seamă?

Aţi văzut pom să răcnească,

Să trăncănească din frunze?

Sa-şi sune altfel foile,

Când vântul îşi schimbă direcţia?!

Aţi văzut pom

Să zgârie cu gheara

Icoana soarelui de sus?

Pom să nu-i sângere frunza,

Când vine toamna şi-ngheţul?!